PATVIRTINTA

Vilniaus rajono savivaldybės

administracijos direktoriaus

2024 m. balandžio 16 d.

įsakymu Nr. A27(1)-419

Priedas Nr. 19

**Vilniaus rajono savivaldybės administracijos Sudervės seniūnijos**

**2024 m. veiklos planas**

1. **Vilniaus rajono savivaldybės administracijos Sudervės seniūnijos aplinka.**

1.1. Seniūnijos plotas, miestelių, kaimų trumpa charakteristika.

Sudervės seniūnija minima istorijos dokumentuose 1493 m. Tada čia buvo dvaras. Nuo 1507 metų Sudervė minima kaip valsčius.

Sudervės seniūnija yra Vilniaus rajono vakaruose. Ji ribojasi su kaimyninėmis Zujūnų, Avižienių, Maišiagalos, Dūkštų seniūnijomis bei Trakų ir Elektrėnų rajonais.

Sudervės centre stovi Švč. Trejybės bažnyčia. Bažnyčia yra ypatingos, Lietuvoje retai sutinkamos architektūros formos - klasicistinių formų kupolinė rotonda. Bažnyčią 1803-1822 metais pastatė vyskupas Valentas Volčackis, o 1834 m. vyskupas Andrius Benediktas Klongevičius bažnyčią konsekravo. Dideles pinigų sumas bažnyčios statybai paaukojo Teodora Sapiegienė. Bažnyčią supa senos ir naujos kapinės.

Lietuvos Respublikos Prezidentas Gitanas Nausėda 2022 m. rugpjūčio mėn. 18 d. dekretu Nr. 1K-1102 patvirtino Sudervės herbą. Herbo simboliu tapo Sudervės Švč. Trejybės bažnyčia. Herbą suprojektavo dailininkas Rolandas Rimkūnas. Sudervės herbe dominuoja balta (sidabro) ir raudona spalvos.

Seniūnijos teritoriją užima 7911 ha., iš jų: 4761 ha ž. ū. naudmenos, 3150 ha užima miškų, vandenų ir kt. plotai. Per seniūnijos vakarinės dalies teritoriją tęsiasi Neries regioninis parkas. Parkas užima 1560 ha ploto. Parkas ribojasi su sodo bendrijų kvartalais 550 ha teritorijoje. Seniūniją supa 11 ežerų: Vilnojos (68,6 ha), Riešės (88,1 ha), Kaušelio (2,0 ha), Purvio (3,3 ha), Elniakampio ir kt.

1.2. Seniūnijos gyventojai (einamųjų metu sausio 1 d. duomenimis).

Sudervės seniūnijoje 2024 m. sausio 1 d. deklaravusių gyvenamąją vietą gyventojų skaičius 3375.

|  |  |
| --- | --- |
| **Seniūnijos gyventojai pagal pagrindines amžiaus grupes** | **Skaičius** |
| Darbingo amžiaus | 2256 |
| Pensinio amžiaus | 483 |
| Vienišų asmenų | 23 |
| Vienišų nusenusių | 8 |
| Daugiau nei 65 m. amžiaus | 483 |
| Suaugusiųjų neįgaliųjų | 128 |
| Vaikų su negalia iki 18 m. | 7 |
| Darbingo amžiaus neįgaliųjų | 101 |
| Socialinę atskirtį patiriančios šeimos | 46 |

Seniūnija susideda iš 31 kaimų. Didesni kaimai: Sudervės k. – 668, Rastinėnų k. – 968, Grikienių k. – 375, Pakonių k. - 375 gyventojai.

1.3. Seniūnijos seniūnaitijos, bendruomenės, bendrijos (skaičius, pagrindinė informacija).

Vilniaus rajono savivaldybės administracijos Sudervės seniūnijoje yra 6 seniūnaitijos:

**Dambriškių seniūnaitija**, įeina Žemagulių, Purviškių, Jurkiškių, Vaigeliškių, Geležių Antakalnių, Dambriškių, Kasmiškių, Bubų, Padvarių, Sidaronių, Beržiškių, Pylimų, Geležių, Elniakampio, Šiurmonių kaimai, seniūnaitė – Alina Michalkevič (išrinkta 2023-10-10);

**Rastinėnų seniūnaitija**, įeina Rastinėnų, Mikališkių kaimai, seniūnaitė – Rosita Rutkauskienė (išrinkta 2023-10-09);

**Grikienių seniūnaitija**, įeina Grikienių, Vydautiškių kaimai, seniūnaitis – Ernest Falkevič (išrinktas 2023-10-12);

**Buiniškių seniūnaitija**, įeina Buiniškių, Klevinų, Pakonių kaimai, seniūnaitis – Vytautas Vansavičius (išrinktas 2023-10-10);

**Užulaukių seniūnaitija**, įeina Užulaukių, Užuežerės, Minčiškių, Vabalių, Lauryniškių, Putiniškių, Riešės vs., Izabelinės kaimai, seniūnaitė - Gražina Stankevič (išrinkta 2023-10-12);

**Sudervės seniūnaitija**, įeina Sudervės kaimas, seniūnaitis – Gžegož Jasinskij (išrinktas 2023-10-11).

Sudervės seniūnijoje veikia **7 kaimo bendruomenės**:

* **Sudervės bendruomenė** - pirmininkė Barbara Gavrilenko.
* **Vilniaus rajono Grikienių kaimo bendruomenė** - pirmininkas Edvardas Zdanavičius.
* **Vilniaus rajono Vabalių kaimo bendruomenė** - pirmininkas Giedrius Steponkus.
* **Putiniškių bendruomenė** - pirmininkas Gediminas Kazėnas.
* **Rastinėnų - Bubų bendruomenė** – pirmininkė Renata Antanavičienė.
* **VšĮ „Sudervės bendruomenės iniciatyvos“** – pirmininkas Šarūnas Starinskas
* **Rastinėnų kaimo bendruomenės centras** – pirmininkė Justina Pavliun.

1.4. Švietimo įstaigos (pavadinimas, vaikų sk., pagrindinė informacija apie įstaigą).

Sudervės seniūnijos teritorijoje veikia:

* Vilniaus r. Sudervės M. Zdziechovskio pagrindinė mokykla,
* Vilniaus r. Mariano Zdziechovskio pagrindinės mokyklos Rastinėnų pagrindinio ugdymo skyrius,
* Buivydiškių pagrindinės mokyklos Sudervės pradinio ugdymo skyrius.

Nuo 1957 m. Vilniaus r. Sudervės M. Zdziechovskio pagrindinė mokykla įsikūrusi buvusiame žinomo filologo ir profesoriaus VU rektoriaus M. Zdziechovskio motinos dvare. Šiuo metu mokyklai vadovauja direktorė Renata Starenkienė. Mokykloje mokosi 172 mokiniai. Mokymo kalba – lenkų. 2015 m. prie Sudervės Mariano Zdziechovskio pagrindinės mokyklos pastato buvo baigtas statyti naujas priestatas, čia nuo 2015 m. lapkričio 19 d. įsikūrusios priešmokyklinio ir ikimokyklinio ugdymo grupės. Priestato statybą finansavo Vilniaus rajono savivaldybė ir draugija „Wspólnota Polska“.

Vilniaus r. Mariano Zdziechovskio pagrindinės mokyklos Rastinėnų pagrindinio ugdymo skyrius buvo pastatytas Ponų Lichterovičių nuosavoje žemėje 1922 metais. 2004 m. prie mokyklos buvo pastatytas priestatas, kuriame buvo įkurtos dvi klasės, valgykla ir sanitarinės patalpos. 2010 m. rugsėjo 1 d. Rastinėnų pagrindinė mokykla buvo reorganizuota ir tapo Vilniaus r. Sudervės M. Zdziechovskio pagrindinės mokyklos pradinio ugdymo skyriumi. Šiuo metu mokykloje mokosi mokiniai turintys specialiųjų ugdymosi poreikių. Mokomoji kalba - lietuvių ir lenkų. Rastinėnų pagrindinio ugdymo skyriui vadovauja direktorė Renata Starenkienė.

Buivydiškių pagrindinės mokyklos Sudervės pradinio ugdymo skyriuje, Maišiagalos g. 3, Sudervės k., ugdomi ikimokyklinio, priešmokyklinio amžiaus vaikai, mokosi 1-4 klasių mokiniai. Iš viso čia mokosi 165 vaikai. Ugdymas vyksta lietuvių kalba. Skyriaus vedėja – Simona Taraseviečienė. Buivydiškių pagrindinės mokyklos Sudervės pradinio ugdymo skyriuje mokosi vaikai ne tik gyvenantys Sudervės seniūnijos teritorijoje Rastinėnų, Bubų, pakonių, Grikienių k., bet vaikai taip pat atvežami ir iš tolimesnių vietovių: Dūkštų seniūnijos sodininkų bendrijų „Žara“ ir „Žaluma“ iš Zujūnų sen. Čekoniškių k., Koplyčninkų k..

1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Sudervės seniūnijoje įsikūrę Vilniaus rajono Nemenčinės kultūros centro skyriai: Sudervės skyrius - administratorė Zigfrida Michalkevič ir Rastinėnų skyrius - administratorė Jadvyga Jodeliuk.

Sudervės sen. Nemenčinės kultūros centro Sudervės skyriuje veikia kapela „Suderwianie“. Kapela „Suderwianie“ pradėjo veikti nuo 2010 m. Vadovasm ̶ Eduard Michalkevič. Dabartinėje kapelos sudėtyje 12 žmonių. Repertuare Sudervės krašte sukurtos dainos, bei liaudiškos lenkų, rusų, baltarusių ir lietuvių dainos.

Sudervės sen. Nemenčinės daugiafunkcinio kultūros centro Rastinėnų skyriuje veikia vokalinis ansamblis „Wspomnienie“, įkurtas 2012 m. Vadovas Stanislav Sokolovski. Kolektyvo sudėtyje yra 8 narių. Ansamblio repertuare – ne tik liaudiškos dainos lenkų, rusų ir lietuvių kalbomis, bet ir poetės, seniūnijos gyventojos Helenos Subotovič parašytos dainos.

Sudervės seniūnijoje veikia VšĮ Sudervės bendrosios praktikos gydytojo kabinetas. Šeimos gydytoja Aurika Bazilienė. Bendruomenės vyr. slaugytoja – Renata Mozarska. Bendrosios praktikos gydytojo kabinete registruota 1306 asmenų, iš jų 248 vaikų. VšĮ Sudervės bendrosios praktikos gydytojo kabinete teikiamos gydymo paslaugos, atliekamas profilaktinis sveikatos tikrinimas, vaikų ir suaugusiųjų skiepijimas bei vykdomos prevencinės programos.

Sudervės seniūnijoje yra dvi bibliotekos.

Sudervės kaime biblioteka įsikūrusi Vilniaus rajono Nemenčinės kultūros centro skyriaus patalpose, adresu Vilniaus g. 19A, Sudervės k., veikia VIPT internetinė skaitykla.

Rastinėnų kaime biblioteka randasi Vilniaus r. Sudervės M. Zdziechovskio pagrindinės mokyklos Rastinėnų pagrindinio ugdymo skyriaus patalpose adresu Rastinėnų g. 43, Rastinėnų k., čia taip pat veikia VIPT internetinė skaitykla.

Sudervėje veikia jaunimo ir vaikų choras „Barka“ bei du parapijos suaugusiųjų chorai.

1.6. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Seniūnijos teritorijoje yra 2 veikiančios kapinės ir 7 neveikiančios kapinės:

Sudervės naujos (veikiančios) kapinės, Sudervės k., V. Volčackio g., kurių plotas 0,676 ha;

Sudervės senos (veikiančios) kapinės, Sudervės k., Kernavės g. 4, kurių plotas 0,9453 ha;

Jurkiškių k., Vilniaus g. (neveikiančios) kapinės, kurių plotas 0,11 ha;

Putiniškių k., Vilniaus g. (neveikiančios) kapinės, kurių plotas 0,1038 ha;

Vabalių k. (neveikiančios) kapinės, kurių plotas 0,200 ha;

Kasmiškių k., Kasmiškių g. (neveikiančios) kapinės, kurių plotas 0,0637 ha;

Padvarių k. (neveikiančios) kapinės, kurių plotas 0,14 ha;

Grikienių k., Mechanizatorių g. (neveikiančios) kapinės, kurių plotas 0,16 ha;

Geležių k. (neveikiančios) kapinės, kurių plotas 0,22 ha.

Sudervės senos ir Sudervės naujos kapinės supa Sudervės Šv. Trejybės bažnyčią.

Dabartiniu Sudervės parapijos klebonu yra kunigas Kęstutis Masevičius.

Pamaldos bažnyčioje vyksta lenkų ir lietuvių kalbomis.

2023 metais paruošta žemės sklypo (kad. Nr. 4184/0300:927), esančio Kernavės g., Sudervės k., Sudervės sen., Vilniaus r. sav. (prie Sudervės naujų kapinių), 4624 kv. m. ploto, dokumentacija. 2023-12-27 pasirašyta Valstybinės žemės panaudos sutartis (reg. Nr. A56(1)-109).

1.7. Seniūnijos teritorijoje esančios įmonės (veiklos pobūdis, darbuotojų sk. (vnt.)).

Sudervės seniūnijoje veikia penkios maisto prekių parduotuvės:

AIBĖ – Sudervės k.,

UAB „Gardus duetas“ – Sudervės k.,

UAB „Rastinėnų vandentiekis“ – Rastinėnų k.,

UAB „Budruva“ – Rastinėnų k.,

UAB „Čekoniškių prekyba“ – Bubų k.,

Sudervės k. pradėjo veikti kebabinė „Kebabų Ambasadoriai“. Rastinėnų k. veikia mėsos parduotuvė Saulius BBQ.

Taip pat seniūnijoje veikia:

UAB „Vilpros pramonė“, kaminų ir dūmtraukių gamyba, Izabelinės k., darbuotojų sk. - 57,

UAB „MK technika“, vėdinimo sistemų elementų (ortakių ir fasoninių dalių) gamyba, darbuotojų sk. - 42,

UAB „Artconsta“, statybinių atliekų surinkimas/išvežimas, statybinių ir griovimo darbų išvežimas, darbuotojų sk. – 24,

UAB „Skandinavijos langai“, langų gamyba, Grikienių k., darbuotojų skaičius – 18,

UAB „Bio Circle Balticum“, inovacinių cheminių ir biotechnologinių produktų kūrimas ir pardavimas, Putiniškių k., darbuotojų sk. – 17,

UAB „Seminga“, prekyba krautuvais ir sandėliavimo įranga, krautuvų nuoma, Putiniškių k., darbuotojų sk. – 14,

UAB „Eurograndas“, transporto paslaugos, darbuotojų sk. – 12,

UAB „Dažų ir dangų fabrikas“, dažų gamyba ir pardavimas, Grikienių k., darbuot. sk. – 9,

UAB „Kaimo verslas“ ekologinių grūdu prekyba, Rastinėnų k., darbuotojų sk. – 6,

UAB „Admera“, metalo supirkimas, pardavimas, darbuotojų sk. – 5,

UAB „Sudervės svetainė“, Sudervės k. darbuotojų skaičius - 5,

UAB „Jogmetis“, nestandartinio metalo gamyba, Rastinėnų k., darbuotojų skaičius – 3,

UAB „Kvarcmeta“, metalo supirkimas, pardavimas, gamyba, Rastinėnų k., darb. sk. – 2,

UAB „VAATC“ didelių gabaritų atliekų surinkimo aikštelė, Grikienių k. ir kt.

Sudervės seniūnijoje netrūksta poilsiaviečių bei kaimo turizmo sodybų:

Anos Kozlovienės kaimo turizmo sodyba – Sudervės k.,

Sodyba „Tarp pušų“ – Pylimų k.,

Elniakampio sodyba – Elniakampio k,

Rastinėnų sodyba – Mikališkių k.,

„Tadeušo sodyba“ – Vydautiškių k.,

„TioVilla“ – Vydautiškių k.,

Sodyba „Tarp akmenų“ – Buiniškių k.,

Sodyba „Katino poilsis“ – Dambriškių k.

Sodyba „Sraigynė“ – Žemagulių k.

Sudervė pasižymi V. Martikonio akmens skulptūrų parku “Vilnoja“, kuriame eksponuojama virš 70 monumentalių granito skulptūrų. Skulptūros eksponuojamos ne tik sausumos landšafte, bet perkeltos ir į ežerą. Akmens skulptūrų parkas įsikūręs 4 ha ploto užimančioje teritorijoje, kurioje taip pat yra viešbutis „Vilnoja“, kuriame teikiamos paslaugos svečiams. Ant Vilnojos ežero kranto, Sudervės k. taip pat įsikūręs Splash parkas. Čia veikia vandenlenčių trasa bei vandens batutai.

Sudervės seniūnijos teritorijoje, Grikienių k., yra jojimo sporto klubas „Laisvalaikio žirgai“, Rastinėnų k. žirgynas „Bardauskų žirgai“, Jurkiškių k. „Sudervės žirgynas“.

1. **Vilniaus rajono savivaldybės administracijos Sudervės seniūnijos vidinė struktūra, valdomi ištekliai.**

2.1. Sudervės seniūnija yra Vilniaus rajono savivaldybės administracijos struktūrinis teritorinis padalinys, veikiantis *Vilniaus rajono* aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla *Vilniaus rajono savivaldybės administracijos* Sudervės seniūnija siekia: aktyvinti kultūrinį, sportinį turistinį bei dvasinį gyvenimą: saugoti ir puoselėti dvasines, istorines vertybes, krašto tradicijas, telkti bendruomenę bendroms akcijoms, renginiams, šventėms, mažinti seniūnijos gyventojų socialinę atskirtį.

2.2. Seniūnijos vidinė struktūra (darbuotojų skaičius, pareigos).

Seniūnas, raštvedys, socialinio darbo organizatorius bendruomenėje, finansininkas, žemės ūkio specialistas, vyresnysis specialistas, valytojas, kiemsargiai, kapinių prižiūrėtojai, elektrikai, šildymo sezono metu kūrikai.

2023 m. seniūnijos personalas sudarė 14,0 etatų. Seniūnijoje dirba 16 darbuotojų, iš jų 4 darbuotojai dirba 0,5 etatu. Administracinį darbą dirba 6 darbuotojai, iš jų: 3 darbuotojai turi aukštąjį universitetinį išsilavinimą; 2 darbuotojai turi aukštesnįjį; 1 darbuotojas turi aukštąjį neuniversitetinį išsilavinimą.

2.3. Seniūnijos turtas apskaitomas seniūnijos balanse (apskaitomos lėšos).

Seniūnijos turto vertė 2023-12-31 dienai – 1960572,78 Eur.

2.4. Viešųjų darbų programa (lėšos, įdarbinta žmonių, veikla).

2024 metais lėšos viešųjų darbų programai nenumatytos.

1. **Vilniaus rajono savivaldybės administracijos Sudervės seniūnijos misija, vizija.**

3.1. Seniūnijos misija.

Tenkinant Vilniaus rajono Sudervės seniūnijos bendruomenės viešuosius poreikius ir interesus, įgyvendinti savivaldos teisę ir vykdyti viešojo administravimo ir viešųjų paslaugų teikimo funkcijas seniūnijos lygmeniu.

3.2. Seniūnijos vizija.

Vilniaus rajono Sudervės seniūnija – tai Vilniaus rajono dalis, turtinga natūralios sveikos gamtos išteklių bei turinti išvystytą paslaugų infrastruktūrą. Čia sutelkti bendruomenės nariai gyvena, dirba ir kuria patogioje ir saugioje aplinkoje. Rūpintis seniūnijos ir gyventojų gerove numatoma kurti saugią ir patogią gyvenamąją aplinką.

3.3. Einamųjų metų seniūnijos metinio veiklos plano tikslai.

* Užtikrinti efektyvų seniūnijai skirtų biudžeto lėšų panaudojimą;
* VL9120 Pušyno g., Rastinėnų k., skaldos pagrindo įrengimas (ilgis 509 m, plotis 5 m);
* VL2720 Privažiuojamoji gatvė prie Kasmiškių nuo kelio Nr. 171 Bukiškės – Sudervė – Dūkštos (Gudobelių g.) – paprastas remontas – žvyro pagrindo (dangos) įrengimas (ilgis 1000 m, plotis 5 m) (perkeliama iš 2023 metų);
* Privažiuojamojo kelio nuo Vilniaus g. iki Vilniaus g. 19A, Sudervės k. Nemenčinės kultūros centro Sudervės skyriaus pastato remontas – ištisinis asfaltavimas (ilgis 65 m);
* VL9143 Kasmiškių g., Kasmiškių k. – paprastas remontas – žvyro pagrindo (dangos) įrengimas (960 m);
* VL9101 Jaunimo g., Sudervės k. pralaidų (1 vnt.) remontas (perkeliama iš 2023 metų);
* VL9133 Pušynėlio g., Vydautiškių k. pralaidos įrengimas (1 vnt.);
* VL2720 Privažiuojamoji gatvė prie Kasmiškių nuo kelio Nr. 171 Bukiškės – Sudervės – Dūkštos (Gudobelių g.) pralaidos remontas (1 vnt.);
* VL9108 Ežerų g. ir VL9106 Saulės g., Sudervės k. užaugusio kelkraščio nukasimas ir kelkraščio dangos atstatymas žvyro – skaldos mišiniu;
* VL9136 Kaštonų gatvės, Rastinėnų k. gatvės apšvietimo įrengimo projekto parengimas bei darbų vykdymas (darbai tęsiami nuo 2022 m.);
* VL9128 Riešės 8-osios g. (kelio ilgis 301 m) ir VL9129 Riešės 9-osios g. (kelio ilgis 700 m), Grikienių k., apšvietimo įrengimas, įrengiant naujus el. kabelius, atramas ir šviestuvus;
* Žemės sklypo prie Riešės ežero (13,60 ha) kadastrinių matavimų atlikimas (darbai tęsiami nuo 2023 m.);
* Sferinių veidrodžių, greitį mažinančių kalnelių, kelio ženklų įrengimas;
* Kelti seniūnijos darbuotojų kvalifikaciją.

1. **Einamųjų metų KPPP ir Vietos bendruomenių savivaldos programos lėšų poreikis.**

4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

2024 m. seniūnijos planuojamas KPPP lėšų poreikis 124000,00 Eur. Planuojama atlikti šiuos darbus:

* VL9120 Pušyno g., Rastinėnų k., kapitalinis remontas, asfaltbetonio dangos įrengimas (ilgis 509 m, plotis 5 m);
* VL9105 Riešės g., Sudervės k. ištisinis asfaltavimas (ilgis 90 m, plotis 5 m);
* Atlikti seniūnijos kelių asfaltbetonio dangos pažaidų taisymą (duobių remontą);
* Vietinės reikšmės kelių ir gatvių su žvyro danga priežiūra (lyginimas greideriu).

4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Vietos bendruomenių savivaldos programos lėšų poreikis neplanuojamas.

4.3. Iš savivaldybės biudžeto skirtos lėšos įsiskolinimams dengti.

Sudervės seniūnija įsiskolinimų neturi.

| **Programos kodas** | **Programos tikslo kodas** | | **Uždavinio kodas** | | **Priemonės kodas** | | **Priemonės pavadinimas** | **Rezultatai/ Vertinimo kriterijai** | **Savivaldybės biudžeto asignavimai** | | | | | **Iš viso** | **Pastabos** |  | | |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |
|  |
|  |
| **Susisiekimo ir gatvių apšvietimo infrastruktūros gerinimo programa (03)** | | | | | | | | | | | | | | | |  | | |
| **03** | **01** | | **Plėtoti rajono gyventojams patogią ir saugią susisiekimo sistemą** | | | | | | | | | | | | |  | | |
| 03 | 01 | | 03 | | **Apšviesti rajono gyvenviečių gatvės ir plėsti gatvių apšvietimo tinklus** | | | | | | | | | | |  | |
| 03 | 01 | | 03 | | 01 | | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijoje | Apšviestos seniūnijose gatvės tamsiu paros metu: Sudervės kaimo, Vilniaus, Ežerų, Sodų Saulės, Riešės, Kernavės g.., Putiniškių k., Putiniškių g., Rastinėnų k., Pakonių g., G. Antakalnių k., Rastinėnų g. Rastinėnų k., Dambriškių k., Purviškių k., Bubų k.  Vaigeliškių k. | **34,3** | **-** | - | **34,3** | **-** | **34,3** |  |  | |
| 03 | 01 | | 03 | | 01 | | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijoje | Kaštono gatvės kelio praplatinimo bei gatvės apšvietimo projekto parengimas | **22,0** | **-** | - | **22,0** | **-** | **22,0** |  |  | |
| 03 | 01 | | 03 | | 01 | | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijoje | Projekto parengimas Kaštonų g. Rastinėnų k. elektros skaitliuko iškėlimas | **4,0** | **-** | - | **4,0** | **-** | **4,0** |  |  | |
| 03 | 01 | | 03 | | 01 | | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijoje | Riešės g. 8-oji ir 9-oji Grikienių k. naujos gatvių apšvietimo linijos įrengimas | **133,7** | **-** | - | **133,7** | **-** | **133,7** |  |  | |
| 03 | 01 | | 03 | | 01 | | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijoje | Dambriškių k. Dambriškių kapinėms elektros 10KWH iškėlimo projektas | **6,0** | **-** | - | **6,0** | **-** | **6,0** |  |  | |
| **Valdymo programa (04)** | | | | | | | | | | | | | | | |  | | |
| **04** | | **01** | | **Užtikrinti sklandų savivaldybės institucijų darbą** | | | | | | | | | | | |  | | |
| 04 | | 01 | | 01 | | **Sudaryti sąlygas savivaldybės funkcijų vykdymui** | | | | | | | | | |  | | |
| 04 | | 01 | | 01 | | 04 | Seniūnijų darbo organizavimas | Vykdoma nuolat | **208,7** | **-** | **0,4** | **208,7** | **-** | **209,1** |  |  | |
| 04 | | 01 | | 01 | | 04 | Žemės ūkio funkcijos vykdymas | Valdų atnaujinimas, suinteresuotų asmenų konsultavimas, paraiškų priėmimas | **29,7** | **-** | **-** | **29,7** | **-** | **29,7** |  |
| **Saugios ir švarios gyvenamosios aplinkos kūrimo programa (05)** | | | | | | | | | | | | | | | |
| **05** | **01** | | **Užtikrinti gyventojams nepertraukiamą komunalinių paslaugų teikimą** | | | | | | | | | | | | |
| 05 | 01 | | 02 | | **Palaikyti rajone švarią aplinką** | | | | | | | | | | |
| 05 | 01 | | 02 | | 05 | | Atliekų tvarkymas (bešeimininkių šiukšlių surinkimas ir išvežimas) seniūnijose | Sutvarkytos visos seniūnijos teritorijoje šiukšliavietės, išvežtos atliekos į sąvartyną. Atliekos išvežtos iš kapinių. | **20,0** | **-** | - | **20,0** | - | **20,0** |  |
| 05 | 01 | | 02 | | 06 | | Viešųjų erdvių tvarkymas seniūnijose | Prekių, paslaugų, materialiojo bei nematerialiojo turto įsigijimo išlaidos. | **291,5** | **-** | - | **291,5** | - | **291,5** |  |
| 05 | 01 | | 02 | | 06 | | Viešųjų erdvių tvarkymas seniūnijose | Vykdoma nuolat | **68,6** | **-** | - | **68,6** | - | **68,6** |  |
| **Socialinės atskirties mažinimo programa (08)** | | | | | | | | | | | | | | | |
| **08** | **01** | | **Didinti socialiai remtinų asmenų integraciją į visuomenę ir mažinti socialinę atskirtį** | | | | | | | | | | | | |
| 08 | 01 | | 01 | | **Teikti socialinę paramą** | | | | | | | | | | |
| 08 | 01 | | 01 | | 01 | | Piniginės socialinės paramos teikimas, išmokant pašalpas ir kompensacijas | Vykdoma nuolat | **32,4** | **-** | - | **32,4** | - | **32,4** |  |

Seniūnė Česlava Pavilovič

Vyresnioji finansininkė Marija Savicka